
Narva linna transpordi arengukava 2008-2015 keskkonnamõju strateegilise hindamise algatamine

1. ASJAOLUD JA MENETLUSE KÄIK
Narva Linnavolikogu 29.11.2007 a. otsusega nr. 430 on algatatud Narva linna transpordi arengukava 2008-2015 koostamine ja kehtestatud lähteülesanne. Transpordi arengukavas püstitatakse eesmärgid rahvusvahelise, siseriikliku, linna tagamaa- ja linnaliikluse (sh ühistranspordi) kohta, koostatakse tegevuskava eesmärkide saavutamiseks ja määratakse näitajad, mille alusel tulemust hinnata. Transpordi arengukava koostamise eesmärgiks on linna tagamaa- ja linnaliikluse arendamine ja tegevuskava koostamine transpordi arendamiseks linnas. Transpordi arengukava elluviimine mõjutab suurt hulka Narva elanikke ning sellega võib kaasneda pinnase, õhu ja vee saastatus, müra ja vibratsiooni tasemete muutus ning mõju Natura 2000 alale. Arengukava koostamise algataja on Narva Linnavalitsuse Linnavara- ja Majandus Amet, aadress on Peetri plats 3, 20308 Narva, tel. 35 99140, e-post: varamajandus@narva.ee. Arengukava koostamise korraldaja on Narva Linnavalitsuse Linnavara- ja Majandus Amet, aadress on Peetri plats 3, 20308 Narva, tel. 35 99140, e-post: varamajandus@narva.ee. Arengukava koostaja on Stratum OÜ, aadress on Juhkentali 34, 10132 Tallinn, tel. 6 659460, e-post: info@stratum.ee
Keskkonnamõju strateegilise hindamise eesmärgiks on tagada arengukava vastavus säästva arengu põhimõtetele, selgitada välja arengukava realiseerimisega kaasneda võivad keskkonnamõjud ning välja töötada planeeritavat tegevust leevendavad meetmed.
Vastavalt keskkonnamõju hindamise ja keskkonnajuhtimissüsteemi seaduse § 33 lõike 1 punktile 1 on transpordi valdkonna strateegilisele planeerimisdokumendile keskkonnamõju strateegiline hindamine kohustuslik.
Antud juhul keskkonnamõju strateegilise hindamise vajalikkuse kohta on järgmised seisukohad:

	Keskkonnamimisteeriumi (29.08.2007.a 

kiri nr 32-12-1) seisukoht


	Ida-Virumaa Keskkonnateenistus peab vajalikuks KSH algatamist Narva linna hea ökoloogilise seisundi ja inimeste soodsa elukeskkonna tagamiseks. Lähtudes linna keskkonna kvaliteedi parandamise seisukohalt KSH läbiviimise käigus tuleb ette näha sujuv ja hajutatud liiklus, mis vähendaks õhu, pinnase ja vee saastamist ja alandaks müra ja vibratsiooni taset. Keskkonnateenistus pöörab ka tähelepanu, et KSH läbiviimise käigus tuleb läbi vaadata võimalus linna haljastuse, sh ajalooliselt väljakujunenud alleede säilitamine.



	Sotsiaalministeeriumi (03.09.2007.a kiri nr 13.3-6/3028) seisukoht
	KSH programmi koostamisel palume tähelepanu pöörata kavandatud tegevusega kaasneva mõjuhindamisele (müra, õhusaaste, vibratsioon, turavlisus jne) sh inimeste tervisele ja heaolule.

	Muinsuskaitseameti (20.09.2007.a kiri nr 2190) seisukoht
	Keskkonnamõjude strateegilise hindamisel tuleblähtuda riikliku  kaitseall olevatest mälestistest ja nende kaitsevöönditest. Oluline on hinnata ka kultuurikeskkonna säilitamist tagavate tingimuste seadmise piisavust ja vajadusel teha strateegilise keskkonnamõju hindamise käigus täiendavaid ettepanekuid.

	Majandus- ja Kommunikatsiooniministeeriumi

(09.10.2007.a kiri nr 18-4/8803) seisukoht
	Majandus- ja Kommunikatsiooniministeeriumil puudub piisav informatsioon kavandatavate tegevuste kohta ning pädevus hindamaks kohaliku omavalitsuse transpordi arengukava elluviimise keskkonnamõju olulisust.


2. ÕIGUSLIKUD JÄRELDUSED

2.1. Vastavalt Kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.2. Vastavalt Keskkonnamõju hindamise ja keskkonnajuhtimissüsteemi seaduse § 33 lõike 1 punktile 1 on transpordi valdkonna strateegilisele planeerimisdokumendile keskkonnamõju strateegiline hindamine kohustuslik.

2.3. Vastavalt Keskkonnamõju hindamise ja keskkonnajuhtimissüsteemi seaduse § 35 lõikele 5  keskkonnamõju strateegilise hindamise algatamise või algatamata jätmise otsus peab sisaldama vähemalt: 1) strateegilise planeerimisdokumendi nimetust ja eesmärki; 2) strateegilise planeerimisdokumendi koostamise algataja, koostamise korraldaja, koostaja ja kehtestaja nime ja kontaktandmeid; 3) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsuse kuupäeva ja numbrit; 4) käesoleva paragrahvi lõikes 4 nimetatud asutuse ja isiku seisukohta keskkonnamõju strateegilise hindamise algatamise vajalikkuse kohta; 5) keskkonnamõju strateegilise hindamise algatamise või algatamata jätmise põhjendust; 6) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsusega tutvumise aega ja kohta.

2.4. Vastavalt Keskkonnamõju hindamise ja keskkonnajuhtimissüsteemi seaduse § 35 lõikele 6 keskkonnamõju strateegilise hindamise algatamise või algatamata jätmise otsusest teatatakse 14 päeva jooksul otsuse tegemisest arvates ametlikus väljaandes Ametlikud Teadaanded ja vähemalt ühes üleriigilise või kohaliku levikuga ajalehes ning liht- või tähtkirjaga käesoleva paragrahvi lõikes 4 nimetatud asutusele ja isikule.

2.5. Vastavalt Narva Linnavolikogu 29.11.2007a. otsus nr 430 „Narva linna transpordi arengukava 2008-2015 koostamise algatamine ja lähteülesande kehtestamine”

3. OTSUS

3.1. Algatada Narva Linnavolikogu 29.11.2007a. otsusega nr 430 algatatud Narva linna transpordi arengukava koostamise ja lähteülesande kehtestamise keskkonnamõju strateegiline hindamine;

3.2. Narva linna transpordi arengukava keskkonnamõju strateegilise hindamise algatamise otsusega saab tutvuda Narva Linnavalitsuse Arhitektuuriametis vastuvõtuaegadel- esmaspäeviti kell 13.00-17.00; kolmapäeviti 10.00-12.00 ja 13.00-17.00;
3.3. Arhitektuuriametil korraldada keskkonnamõju strateegilise hindamise algatamise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ajalehes, milles Narva linn avaldab oma ametlikke teadaandeid.
4. RAKENDUSSÄTTED

4.1. Otsust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.
4.2. Otsus jõustub teatavakstegemisest.

